สวัสดีค่ะ ดิฉันคิดว่าตัวเองอาจจะเป็นโรคซึมเศร้าค่ะ อาการมันเกิดขึ้นตั้งแต่ก่อนเรียนจบมหาลัย ดิฉันเครียดกับโปรเจคจบมา และทะเลาะกับครอบครัวในช่วงนั้นค่ะ ทำให้คิดฆ่าตัวตายแต่ไม่ได้ทำค่ะ พอหลังจากนั้นมาดิฉันก็มีอาการชอบอยู่คนเดียว เหนื่อยล้าบ่อย ทำอะไรในชีวิตก็ล้มเหลวไปหมด ครอบครัวหนักใจกับดิฉันมากเลยค่ะ จนตอนนี้ก็ยังไม่มีงานทำที่แน่นอน ที่บ้านก็ไม่มีใครรับฟังปัญหาของเราเลย เอาแต่ด่าว่าเราไม่ทำนูนทำนี้แล้วเร่ก็กลายเป็นคนที่คิดมากไปเลยค่ะ แล้วก็คิดฆ่าตัวตายอยู่หลายครั้ง มีโอกาสได้ลองทำจริงครั้งนึงแต่ไม่สำเร็จค่ะ อย่างนี้ควรทานยาไมค่ะ หรือไปปรึกษาแพทย์จะช่วยอะไรได้ไหม ครอบครัวมองว่าโรคซึมเศร้าเป็นเรื่องไรสาระค่ะ เราเลยไม่กล้าบอก แล้วตะมีวีธีบอกเค้ายังไงได้บ้างค่ะ
สวัสดีค่ะ @@จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ